ಅಪಧಮನಿ-ಕಾಠಿಣ್ಯದ ಅಪಾಯಕಾರಿ ಅಂಶಗಳನ್ನು ಸಾಮಾನ್ಯವಾಗಿ ಹೃದಯ ಸ್ನಾಯುವಿನ ಊತಕ ಸಾವನ್ನು ಉಂಟುಮಾಡುವ ಅಂಶಗಳೆಂದು ಹೇಳಲಾಗುತ್ತದೆ:

ಈ ಅಪಾಯಕಾರಿ ಅಂಶಗಳಲ್ಲಿ ಹೆಚ್ಚಿನವುಗಳನ್ನು ಮಾರ್ಪಡಿಸಬಹುದು, ಆರೋಗ್ಯವಂತ ಜೀವನ ಶೈಲಿಯನ್ನು ಅನುಸರಿಸುವ ಮೂಲಕ ಹೆಚ್ಚಿನ ಹೃದಯಾಘಾತಗಳನ್ನು ತಡೆಗಟ್ಟಬಹುದು. ಉದಾಹರಣೆಗಾಗಿ, ದೈಹಿಕ ಚಟುವಟಿಕೆಯು ಇದರ ಅಪಾಯವನ್ನು ಕಡಿಮೆ ಮಾಡುತ್ತದೆ. ಮಾರ್ಪಡಿಸಲಾಗದ ಅಪಾಯಕಾರಿ ಅಂಶಗಳೆಂದರೆ ವಯಸ್ಸು, ಲಿಂಗ ಮತ್ತು ಬೇಗನೆ ಹೃದಯಾಘಾತವಾಗುವ (೬೦ ವರ್ಷ ವಯಸ್ಸಿಗಿಂತ ಮೊದಲು) ವಂಶಪಾರಂಪರ್ಯತೆ, ಇದು ಆನುವಂಶಿಕ ಪ್ರವೃತ್ತಿಯನ್ನು ಪ್ರತಿಬಿಂಬಿಸುತ್ತದೆಂದು ಹೇಳಲಾಗುತ್ತದೆ.

ಸಾಮಾಜಿಕ-ಆರ್ಥಿಕ ಅಂಶಗಳಾದ ಕಡಿಮೆ ಶಿಕ್ಷಣ ಮತ್ತು ಕಡಿಮೆ ಆದಾಯ (ವಿಶೇಷವಾಗಿ ಮಹಿಳೆಯರಲ್ಲಿ) ಹಾಗೂ ಅವಿವಾಹಿತ ಕೂಡುಬಾಳುವೆಯೂ ಸಹ MI ಅನ್ನು ಉಂಟುಮಾಡುವ ಅಪಾಯಕಾರಿ ಅಂಶಗಳಾಗಿವೆ. ಸೋಂಕುಶಾಸ್ತ್ರ ಅಧ್ಯಯನದ ಫಲಿತಾಂಶಗಳನ್ನು ತಿಳಿಯಲು, MI ಗೆ ಸಂಬಂಧಿಸಿದ ಹೆಚ್ಚಿನ ಅಂಶಗಳು ಇತರ ಅಂಶಗಳ ಮೂಲಕ ಅಪಾಯವನ್ನುಂಟುಮಾಡುತ್ತವೆ ಎಂಬುದನ್ನು ಗಮನಿಸುವುದು ಮುಖ್ಯವಾಗಿರುತ್ತದೆ. ಉದಾಹರಣೆಗಾಗಿ, ಶಿಕ್ಷಣದ ಪ್ರಭಾವವು ಭಾಗಶಃ ಆದಾಯ ಮತ್ತು ವೈವಾಹಿಕ ಸ್ಥಿತಿಯ ಮೇಲಿನ ಅದರ ಪರಿಣಾಮವನ್ನು ಆಧರಿಸಿರುತ್ತದೆ.

ಬಾಯಿಯ ಮೂಲಕ ಸೇವಿಸುವ ಗರ್ಭನಿರೋಧಕ ಗುಳಿಗೆಗಳನ್ನು ಬಳಸುವ ಮಹಿಳೆಯರು ಹೃದಯ ಸ್ನಾಯುವಿನ ಊತಕ ಸಾವು ಸಂಭವಿಸುವ ಸಾಧಾರಣ ಮಟ್ಟದ ಅಪಾಯವನ್ನು ಹೊಂದಿರುತ್ತಾರೆ, ವಿಶೇಷವಾಗಿ ಧೂಮಪಾನದಂತಹ ಇತರ ಅಪಾಯಕಾರಿ ಅಂಶಗಳಿರುವಾಗ.

ಉರಿಯೂತವನ್ನು ಅಪಧಮನಿಯ-ಕಾಠಿಣ್ಯದ ಪ್ಲೇಕ್ ರಚನೆಯ ಪ್ರಕ್ರಿಯೆಯಲ್ಲಿ ಒಂದು ಪ್ರಮುಖ ಹಂತವೆಂದು ಹೇಳಲಾಗುತ್ತದೆ. C-ಕ್ರಿಯಾಶೀಲ ಪ್ರೋಟೀನ್ (CRP) ಉರಿಯೂತಕ್ಕೆ ಒಂದು ಸಂವೇದನಾಶೀಲ ಆದರೆ ನಿರ್ದಿಷ್ಟವಲ್ಲದ ಗುರುತುಗವಾಗಿದೆ. ವಿಶೇಷವಾಗಿ ಹೆಚ್ಚು ಸಂವೇದನಾಶೀಲ ಪರೀಕ್ಷಣೀಯ ವಸ್ತುಗಳನ್ನು ಹೊಂದಿರುವ ಹೆಚ್ಚಿನ CRP ರಕ್ತ ಪ್ರಮಾಣವು MI ಮಾತ್ರವಲ್ಲದೆ ಪಾರ್ಶ್ವವಾಯುವಿನ ಹೊಡೆತ ಮತ್ತು ಮಧುಮೇಹದ ಬೆಳವಣಿಗೆಯ ಅಪಾಯಕ್ಕೆ ಮುನ್ಸೂಚನೆ ನೀಡಬಹುದು. MI ಗೆ ನೀಡುವ ಕೆಲವು ಔಷಧಗಳು CRP ಮಟ್ಟವನ್ನು ಕಡಿಮೆ ಮಾಡಬಲ್ಲವು. ಸಾಮಾನ್ಯ ಜನರನ್ನು ಪರೀಕ್ಷಿಸುವ ಸಾಧನವಾಗಿ ಹೆಚ್ಚು ಸಂವೇದನಾಶೀಲ CRP ಪರೀಕ್ಷಕ ವಸ್ತುಗಳ ಬಳಕೆಯನ್ನು ನಿರ್ಬಂಧಿತವೆಂದು ಸೂಚಿಸಲಾಗುತ್ತದೆ, ಆದರೆ ಇದನ್ನು ಇತರ ಅಪಾಯಕಾರಿ ಅಂಶಗಳನ್ನು ಅಥವಾ ಪರಿಧಮನಿ ಕಾಯಿಲೆಯನ್ನು ಹೊಂದಿರುವ ರೋಗಿಗಳಲ್ಲಿ ವೈದ್ಯರ ನಿರ್ಧಾರದಂತೆ ಐಚ್ಛಿಕವಾಗಿ ಬಳಸಬಹುದು. ಅಪಧಮನಿ-ಕಾಠಿಣ್ಯದಲ್ಲಿ CRP ನೇರವಾದ ಪಾತ್ರ ವಹಿಸುತ್ತದೆಯೇ ಎಂಬುದು ಅಸ್ಪಷ್ಟವಾಗಿದೆ.

ಪರಿದಂತದ ಕಾಯಿಲೆಯಲ್ಲಿನ ಉರಿಯೂತವು ಪರಿಧಮನಿಯ ಹೃದಯ ಕಾಯಿಲೆಗೆ ಸಂಬಂಧಿಸಿರಬಹುದು ಮತ್ತು ಹಲ್ಲಿನ-ರೋಗವು ಸಾಮಾನ್ಯವಾಗಿರುವುದರಿಂದ, ಇದು ಸಾರ್ವಜನಿಕ ಆರೋಗ್ಯದಲ್ಲಿ ಹೆಚ್ಚಿನ ಪರಿಣಾಮವನ್ನು ಹೊಂದಿದೆ. ಬ್ಯಾಕ್ಟೀರಿಯಾಗಳು ಉಂಟುಮಾಡುವ ಪರಿದಂತದ-ಕಾಯಿಲೆಯ(ಪೆರಿಯೊಡಾಂಟಿಟಿಸ್) ವಿರುದ್ಧ ಪ್ರತಿಕಾಯಗಳ ಮಟ್ಟವನ್ನು ಅಂದಾಜಿಸಿದ ಸೀರಮ್-ಶಾಸ್ತ್ರದ ಅಧ್ಯಯನಗಳು ಅಂತಹ ಪ್ರತಿಕಾಯಗಳು ಪರಿಧಮನಿಯ ಹೃದಯ ಕಾಯಿಲೆಯನ್ನು ಹೊಂದಿರುವ ರೋಗಿಗಳಲ್ಲಿ ಹೆಚ್ಚಿರುತ್ತವೆಂದು ಕಂಡುಹಿಡಿದಿವೆ. ಪರಿದಂತದ ಕಾಯಿಲೆಯು CRP, ಫೈಬ್ರಿನೊಜೆನ್ ಮತ್ತು ಸೈಟೋಕಿನ್‌ಗಳ ರಕ್ತದ ಮಟ್ಟವನ್ನು ಹೆಚ್ಚಿಸುತ್ತದೆ; ಆದ್ದರಿಂದ, ಪರಿದಂತದ ಕಾಯಿಲೆಯು MI ನ ಮೇಲೆ ಅದರ ಪ್ರಭಾವವನ್ನು ಇತರ ಅಂಶಗಳ ಮೂಲಕ ಉಂಟುಮಾಡಬಹುದು. ಪರಿದಂತ-ಕಾಯಿಲೆಗೆ ಕಾರಣವಾಗುವ ಬ್ಯಾಕ್ಟೀರಿಯಾವು ಕಿರುಬಿಲ್ಲೆಗಳ ಸಂಚಯನವನ್ನು ಉಂಟುಮಾಡಬಹುದು ಮತ್ತು ಫೋಮ್ ಸೆಲ್‌ಗಳ ರಚನೆಗೆ ಕಾರಣವಾಗಬಹುದು ಎಂದು ವೈದ್ಯಕೀಯ-ಪೂರ್ವದ ಸಂಶೋಧನೆಯು ಸೂಚಿಸಿದೆ. ನಿರ್ದಿಷ್ಟ ಪರಿದಂತದ ಬ್ಯಾಕ್ಟೀರಿಯಾದ ಪಾತ್ರವನ್ನು ಸೂಚಿಸಲಾಗಿದೆ, ಆದರೆ ಉಳಿದುದನ್ನು ಕಂಡುಹಿಡಿಯಬೇಕಿದೆ. ಇನ್‌ಫ್ಲುಯೆಂಜ ತೀವ್ರ ಹೃದಯ ಸ್ನಾಯುವಿನ ಊತಕ ಸಾವನ್ನು ಪ್ರಚೋದಿಸಬಹುದು ಎಂಬುದಕ್ಕೆ ಕೆಲವು ಆಧಾರಗಳಿವೆ.

ತಲೆಕೂದಲು ಉದುರುವುದು, ಕೂದಲು ಹಣ್ಣಾಗುವುದು, ಕಿವಿಯ ಹಾಲೆಯ ಮಡಿಕೆ (ಫ್ರ್ಯಾಂಕ್‌ನ ಚಿಹ್ನೆ) ಮತ್ತು ಇತರ ಚರ್ಮದ ಕಾಯಿಲೆಗಳನ್ನು MI ಅನ್ನು ಉಂಟುಮಾಡುವ ಸ್ವತಂತ್ರ ಅಪಾಯಕಾರಿ ಅಂಶಗಳೆಂದು ಸೂಚಿಸಲಾಗುತ್ತದೆ.
ಅವುಗಳ ಪಾತ್ರವು ವಿವಾದಾತ್ಮಕವಾಗಿದೆ; ಈ ಚಿಹ್ನೆಗಳ ಮತ್ತು MI ನ ಅಪಾಯದ ಒಂದು ಸಾಮಾನ್ಯ ಲಕ್ಷಣವನ್ನು ಊಹಿಸಲಾಗಿದೆ, ಬಹುಶಃ ಆನುವಂಶಿಕವಾಗಿದೆ.

ಕ್ಯಾಲ್ಸಿಯಂ ಸಂಚಯವು ಅಪಧಮನಿಯ-ಕಾಠಿಣ್ಯದ ಪ್ಲೇಕ್ ರಚನೆಯ ಮತ್ತೊಂದು ಭಾಗವಾಗಿದೆ. ಪರಿಧಮನಿಯಗಳ ಮೇಲಿನ ಕ್ಯಾಲ್ಸಿಯಂ ಸಂಚಯವನ್ನು CT ಸ್ಕ್ಯಾನ್‌ಗಳಿಂದ ಪತ್ತೆಹಚ್ಚಬಹುದು. ಪರಿಧಮನಿಯ ಕ್ಯಾಲ್ಸಿಯಂ ಮಾದರಿ ಅಪಾಯಕಾರಿ ಅಂಶಗಳನ್ನು ಮೀರಿ ಮುನ್ಸೂಚನಾ ಮಾಹಿತಿಯನ್ನು ನೀಡಬಹುದು ಎಂದು ಕೆಲವು ಅಧ್ಯಯನಗಳು ತೋರಿಸಿಕೊಟ್ಟಿವೆ.

ಹೃದಯವಿಜ್ಞಾನದ ಯುರೋಪಿಯನ್ ಸಂಸ್ಥೆ ಮತ್ತು ಹೃದಯ ರಕ್ತನಾಳದ ತಡೆ ಮತ್ತು ಪುನಃಸ್ಥಾಪನೆಯ ಯುರೋಪಿಯನ್ ಸಂಘಟನೆಯು ಯುರೋಪಿನಲ್ಲಿ ಹೃದಯಾಘಾತ ಮತ್ತು ಪಾರ್ಶ್ವವಾಯುವಿನ ಹೊಡೆತದ ಅಪಾಯದ ಮುನ್ಸೂಚನೆ ಮತ್ತು ನಿರ್ವಹಣೆಗೆ ಒಂದು ಪರಿಣಾಮಕಾರಿ ಕಾರ್ಯವನ್ನು ಅಭಿವೃದ್ಧಿಪಡಿಸಿವೆ. ಹಾರ್ಟ್‌ಸ್ಕೋರ್ ಹೃದಯ ರಕ್ತನಾಳದ ಅಪಾಯವನ್ನು ಕಡಿಮೆ ಮಾಡುವಲ್ಲಿ ಪ್ರಾಯೋಗಿಕ ಚಿಕಿತ್ಸಕರಿಗೆ ಸಹಾಯ ಮಾಡುವ ಗುರಿಯನ್ನು ಹೊಂದಿದೆ. ಹಾರ್ಟ್‌ಸ್ಕೋರ್ ಯೋಜನೆಯು ೧೨ ಭಾಷೆಗಳಲ್ಲಿ ಲಭ್ಯವಾಗಿದೆ ಮತ್ತು ಜಾಲ-ಆಧಾರಿತ ಅಥವಾ PC ಆವೃತ್ತಿಯನ್ನು ಒದಗಿಸುತ್ತದೆ.


ರೋಗ-ಶರೀರವಿಜ್ಞಾನ
ರೋಗನಿರ್ಣಯ
ಅಪಾಯಕಾರಿ ಅಂಶಗಳು
ವರ್ಗೀಕರಣ